अजारेन्का उलटफेर की शिकार, जेंटलमैन कैटेगरी से रूबलेव-सिनर भी टॉप-8 में
चौथी सीड जेसिका पेगुला ने साल के तीसरे ग्रैंड स्लैम विम्बलडन के क्वार्टर फाइनल में प्रवेश कर लिया है। 29 साल की अमेरिकी टेनिस स्टार पेगुला ने यूक्रेन की लेसिया सुरेंको को 6-1, 6-3 से हराया। लंदन में चल रहे दुनिया में टेनिस के सबसे
टॉप सीड इगा स्वियातेक और चौथी सीड जेसिका पेगुला ने साल के तीसरे ग्रैंड स्लैम विम्बलडन के क्वार्टर फाइनल में प्रवेश कर लिया है, जबकि 19वीं सीड बेलारुसी खिलाड़ी विक्टोरिया अजारेन्का उलटफेर की शिकार हो गईं। जेंटलमैन कैटेगरी से आंद्रेई रूबलेव और जैनिक सिनर टॉप-8 में प्रवेश कर गए।
लंदन में चल रहे दुनिया में टेनिस के सबसे पुराने टूर्नामेंट के 7वें दिन रविवार को 22 साल की पोलिश स्टार स्वयातेक ने स्विट्जरलैंड की ब्लिंडा बेनसिच के खिलाफ पहला सेट 6-7 से हारने के बाद अगले दो सेट 7-6, 6-3 से अपने नाम किए और टॉप-8 में प्रवेश किया।
29 साल की अमेरिकी टेनिस स्टार पेगुला ने यूक्रेन की लेसिया सुरेंको को 6-1, 6-3 से हराया। कोर्ट नंबर-1 पर यूक्रेन की एलिना स्वितोलिना ने 2012 और 2013 की ऑस्ट्रेलिया ओपन चैंपियन विक्टोरिया अजारेन्का को 2-6, 6-4, 7-6 से हराया। आखिरी सेट टाई ब्रेकर तक गया। जिसे यूक्रेनी स्टार ने 11-9 से अपने नाम किया। आगे देखिए 7वें दिन के प्रमुख परिणाम...
पेगुला ने साल का 33वां मैच जीता
पेगुला ने 33 मैच जीते हैं। उनके अलावा दुनिया की नंबर-1 पोलैंड की इगा स्वियातेक, नंबर-2 आर्यना सबालेंका और नंबर-3 की एलिना रिबाकिना ही एक साल में 30+ मुकाबले जीत सकी हैं।
पेगुला ने पिछले 3 साल में छठी बार किसी भी ग्रैडस्लैम के क्वार्टर फाइनल में प्रवेश कर लिया। इस टूर्नामेंट में वे पहली बार अंतिम-8 में पहुंची हैं। इस दौर में पेगुला का मुकाबला चेक गणराज्य की मार्केटा वोंड्रोयूसोवा से होगा। मार्केटा ने बाउचकोवा को 2-6 , 6-4, 6-3 से हराते हुए टॉप-8 में जगह बनाई है।
पिछले 25 वर्षों में पेगुला 5वीं अमेरिकी खिलाड़ी हैं। जिन्होंने सभी चारों ग्रैंडस्लैम के अंतिम आठ में पहुंचने में सफलता हासिल की है। अन्य में वीनस और सेरेना विलियम्सन के अलावा मेडिसन कीज और स्लोने स्टीफेंस ने ऐसा किया है।
स्वियातेक भी पहली टॉप-8 में
टॉप सीड इगा स्वियातेक भी पहली बार इस टूर्नामेंट के क्वार्टर फाइनल में पहुंची हैं। उनके अलावा, इस कैटेगरी में रूस की मीरा आंद्रिवा ने अपने ही देश की अनास्तासिया पोटापोवा को सीधे सेटों में 6-2, 7-5 से हराते हुए क्वार्टर फाइनल में प्रवेश किया।
रुबलेव की संघर्षपूर्ण जीत, सिनर आसानी से जीते
जेंटलमैन कैटेगरी में ATF के बैनर तले उतरे 7वीं सीड रूबलेव ने कजाकिस्तान के अलेक्जेंडर बुब्लिक पर 7-5, 6-3, 6-7, 7-6, 6-4 और इटली के जैनिक सिनर ने कोलंबिया के डेनियल ऐलाही गैलन को 7-6, 6-4, 6-3 से हराया।
इस कैटेगरी के तीसरे दौर में बुल्गारिया के ग्रिगोर दिमित्रोव ने वर्षा बाधित मैच में 10वीं वरीयता के फ्रांसिस टियोफोई को 99 मिनट में 6-2, 6-3, 6-2 से हराया। दिमित्रोव 2014 में इस ग्रैंड स्लैम के सेमीफाइनल में पहुंचे थे।